**«Մումիա»** (անգլ.՝ The Mummy), ռեժիսոր Ալեքս Կուրցմանի արկածային մարտաֆիլմը՝ նկարահանված Դևիդ Կեպպի, Կրիստոֆեր Մակկուորիի և Դիլան Կուսմանի սցենարի հիման վրա։ Գլխավոր դերերում՝ Թոմ Քրուզ, Սոֆյա Բուտելա, Անաբել Ուոլիս և Ռասսել Քրոու։ Ֆիլմի պրեմիերան ԱՄՆ-ում տեղի է ունեցել 2017 թվականի հունիսի 9-ին։

Ֆիլմը համարվում է մումիայի մասին ֆիլմերի սերիաների վերաթողարկումը։

Սյուժե
------

1127 թվականին անգլիական խաչակիր-ասպետների խումբը հին Եգիպտոսից բռնազավթել են մեծ սուտակ և այն թաղել իրենց մարդկանցից մեկի գերեզմանում։

Ժամանակակից Լոնդոնում Crossrail նախագծի ստեղծողների խումբը հայտնաբերում է ասպետների դամբարանները, և ինչ-որ մեկը սկսում է հետազոտել գտնված իրերը։ Դամբարանի վրա շրջանաձև գրված հիերոգլիֆները, որոնք վերաբերում էին Նոր Թագավորությանը, պատմում են Ամանետ արքայադստեր անգթության մասին։ Նա եղել է իր հոր՝ Փարավոն Մենեպհտորի ժառանգորդուհին մինչ այն պահը, երբ նրա երկրորդ կինը որդի ունեցավ։ Ապագայում գահն իր ձեռքը վերցնելու համար Ամանեթն իր հոգին վաճառում է եգիպտական աստված Սեթին, որը նրան մի հատուկ դանակ է տալիս, որպեսզի իր հոգին տեղափոխի մարմնի մեջ։ Իր ընտանիքի սպանությունից հետո Ամանետը փորձում էր զոհաբերել նաև իր սիրեցյալին, որպեսզի Սեթին ֆիզիկական ձև տա, սակայն իր հոր քրմերը սպանում են տղային և ողջ - ողջ զմռսում Ամանետին՝ նրան հավետ թաղելով քարադամբանի մեջ՝ շրջապատված սնդիկով, որպեսզի իր հրեշավոր տեսքը գերեզմանից դուրս չգա։

Ժամանակակից Իրաքում հաջողության զինվոր Նիկ Մորթոնը և իր ընկեր Քրիս Վեյլը պատահաբար հայտնաբերում են Ամանետի դամբարանը ապստամբների ամրոցի վրա օդային հարձակումներից հետո։ Հնէաբան Ջեննի Հելսին, ով անցյալում եղել է Նիկի սիրեցյալը, գնում է այնտեղ և հետազոտում դամբարանը՝ գալով այն համոզմանը, որ դա բանտ է եղել։ Քարադամբանից սնդիկը հեռացնելուց հետո Նիկի ղեկավարը՝ գնդապետ Գրինուեյը, քարադամբանը տեղավորում է տրանսպորտային ինքնաթիռում, որը Անգլիա է ուղևորվում։

Թռիչքի ժամանակ Վեյլը դառնում է Ահանայի ուժի գերին, որից հետո նրան կծում է սարդը։ Քարադամբանը բացելու փորձից հետո նա հարվածում է Գրինուեյին և հարձակվում է խմբի անդամների վրա, սակայն Նիկը նրան սպանում է։ Ագռավների մի մեծ երամ հարվածում է ինքնաթիռին՝ կործանելով այն։ Այդտեղի բոլոր գտնվողները, բացի ինքնաթիռից դուրս նետված Ջեննիից և Նիկից, մահանում են։

Հաջորդ օրը Նիկն արթնանում է Օքսֆորդի դիարանում և Վեյլի հոգուց իմանում, որ Ամանետն իրեն անիծել է, և փորձում է նրան դարձնել Սեթի արտաքին տեսքի պահեստային տարբերակ։ Ամանետի մումիան փախչում է քարադամբանից և սկսում է կուլ տալ փրկարարներին, որպեսզի վերականգնի իր քայքայված մարմինը։ Աշխատողներին դարձնելով ծառա-զոմբիներ՝ նա Նիկին և Ջենիին ծուղակն է գցում՝ ստիպելով նրանց կռվել զոմբիների հետ։ Ամանետը նաև հարևանությամբ գտնվող եկեղեցուց գտնում է Սեթի դանակը։

Վերջին վայրկյանին անհայտ զինվորներ են հայտնվում և բռնում Ամանետին։ Նրանց առաջնորդը՝ բժիշկ Հենրի Ջեկիլը, բացատրում է, որ Ջենին գաղտնի խմբավորման անդամ է, ովքեր զբաղվում են գերբնական վտանգները կանխելով, որի բազան գտնվում է Լոնդոնի պատմությոն թանգարանում։ Նա հաստատում է, որ Նիկն անիծված է եղել, երբ վերաբացել է Ամանետի դամբարանը և պարզել արարողության ավարտի մասին պլաններն ու Սեթին թույլատրել կառավարել Նիկի մարմինը, որպեսզի Սեթին ոչնչացնի և հավետ վերջ դնի այդ չարի գոյությանը։

Մինչդեռ Ամանետն իրեն է ենթարկում տեխնիկին և ազատվում գերությունից՝ տարածելով քաոս, մահ և ոչնչացում։ Ջեկիլը կերպարանափոխվում է՝ դառնալով Էդուարդ Հայդը՝ իր մարդասպան և հոգեկան շեղումներ ունեցող հակառակ տեսակը։ Երբ Նիկը հրաժարվում է ընդունել Հայդի առաջարկը միմյանց հետ համագործակցելու վերաբերյալ, նա հարձակվում և գրեթե սպանում է Նիկին, սակայն Նիկը կարողանում է կանգնեցնել նրան շիճուկի օգնությամբ, որը Ջեկիլն օգտագործում է իր չար կեսի դեմ պայքարելու համար։ Հետո Նիկը և Ջենին փախչում են, իսկ Ամանետը գողանում է դանակը, կանչում է մահացած անգլիացի խաչակիրներին, որպեսզի նրանք ծառայեն իրեն, և ստեղծում է մեծ ավազե փոթորիկ, որն ավերում է Լոնդոնը։ Ասպետները դամբարանում սպանում են զինվորներին՝ Ամանետին թույլ տալով վերականգնել սուտակը և դա տեղադրել դանակի վրա՝ ստանալու համար այն ամենը, ինչ իրեն պետք է, որպեսզի ազատի Սեթին։

Նիկը և Ջենին մետրոյով փորձում են փախչել, սակայն նրանց վրա հարձակվում են Ահանի մինիոնները։ Ամանետը բռնում է Ջենիին և վառում է նրան՝ փորձեկով ընկճել Նիկին։ Նիկը կռվում է, սակայն հանկարծակի գրկում է Ամանետին՝ օգտագործելով պահը, որպեսզի գողանա դանակը և դրանով իրեն սպանի։ Սեթը թափանցում է Նիկի մարմնի մեջ և մոտենում է Ամանետին, որպեսզի նա իրեն ցույց տա մահացած Ջենիի մարմինը, և հենց այդ պահին Նիկը նորից կարողանում է կառավարել ինքն իրեն և օգտագործել Սեթի ուժերը, որպեսզի հաղթի Ամանետին ու նրան նորից մումիա դարձնի։

Նիկը Սեթի ուժերի օգնությամբ վերակենդանացնում է Ջենիին, հրաժեշտ է տալիս նրան և անհետանում։ Շուտով Ջենին հանդիպում է բժիշկ Ջեկիլին, և նրանք քննարկում են այն, թե արդյոք Նիկը կընկնի Սեթի աղդեցության տակ։ Ամանետի մարմինը իջեցվում է սնդիկի մեջ։ Ավելի ուշ անապատում Նիկը վերակենդանացնում է Վեյլին, և նրանք մեկնում են արկածներ փնտրելու։

Դերերում
--------

| Դերասան | Դեր |
| --- | --- |
| Թոմ Քրուզ | Նիկ Մորթոն  Նիկ Մորթոն  |
| Սոֆյա Բուտելլա | Ամունեթ արքայադուստր Ամունեթ  |
| Անաբել Վոլիս | Ջենի Հելսի  Ջենի Հելսի  |
| Ռասսել Քրոու | Հենրի Ջեկիլ  բժիշկ Հենրի Ջեկիլ  |
| Ջեյք Ջոնսոն | Կրիս Վեյլ սերժանտ Կրիս Վեյլ  |
| Հավեր Բոտետ | Սեթ  Սեթ  |
| Քորթնի Վենս | Գրինուեյ գնդապետ Գրինուեյ  |
| Սելվա Ռասալինգամ | Մենեպհտոր Փարավոն Մենեպհտոր  |
| Մարվան Կենզարի | Մալիկ  Մալիկ  |
| Չեսթի Բալեստորես | Կիրա Լի  Կիրա Լի  |
| Ռիզ Կեմպտոն | շինարարության գլխավորողը  շինարարության գլխավորողը  |
| Դիլան Սմիթ | օդաչու  օդաչու  |

Արտադրություն
-------------

### Ստեղծում

2012 թվականին Universal Studios-ը հայտարարեց մումիա ֆիլմի վերաթողարկման և այն մասին, որ սցենարը պետք է գրի Ջոն Սպեյթսը, իսկ Շոն Դենիելը, ով նախորդ երեք ֆիլմերի պրոդյուսերն էր եղել, վերադառնալու է նորից որպես պրոդյուսեր։ 2012 թվականի մայիսի 1-ին Universal-ը K/O Paper Products ընկերության միջոցով «Մումիա» ֆիլմի վերաթողարկման կապակցությամբ Ռոբերտ Օրսիի և Ալեքս Կուրցմանի հետ երկու տարով պայմանագիր է կնքում։ 2012 թվականի սեպտեմբերի 24-ին հայտարարվեց, որ Universal-ը Լենա Ուայզմանին իրավունք է վերապահել լինել ֆիլմի ռեժիսորը։ 2012 թվականի դեկտեմբերին տեղեկություններ տարածվեցին, որ «Մումիա» ֆիլմի վերաթողարկումը կտարբերվի դասական տրիլոգիայից, միֆին ընդհանրապես կտրվի այլ մոտեցում, իսկ գործողությունները կկատարվեն մեր օրերում։ 2013 թվականի փետրվարի 14-ին Universal-ը վարձում է Բիլլի Ռեյին, որպեսզի գրի մեկ այլ սցենար ֆիլմի համար։ 2013 թվականի հուլիսի 31-ին ռեժիսոր Լեն Ուայզմանը լքում է ծրագիրը, գրաֆիկի հետ կապված խնդիրների պատճառով։ 2013 թվականի սեպտեմբերի 13-ին The Hollywood Reporter-ը հայտարարեց, որ ռեժիսոր Անդրեաս Մուսքեթին ֆիլմի բեմադրության վերաբերյալ բանակցություններ է վարում։ 2013 թվականի հոկտեմբերին Օրսին IGN-ի հարցազրույցի ժամանակ պատմել է, որ «Մումիայի» և «Վան Հելսինգի» ֆիլմերի վերաթողարկումների գործողությունները տեղի կունենան ողջ տիեզերքում։ 2014 թվականի մայիսի 6-ին Մուսքեթին լքում է ֆիլմը ստեղծագործական անհամաձայնությունների պատճառով։

2014 թվականի հուլիսի 16-ին Universal-ը հայտարարեց, որ Ալեքս Կուրցմանը և Քրիս Մորգանը պետք է զբաղվեն հրեշների մասին եղած բոլոր ֆիլմերի վերաթողարկումներով, որոնց թվում են նաև «Ֆրանկեյնշտեյն», «Դրակուլա», «Գայլ-մարդը», «Սև ծովալճակի արարածը» և «Մումիա» ֆիլմերը։ Առաջին ֆիլմը, որ պետք է միասին մշակեն, «Մումիան» է. 2014 թվականի հուլիսի 30-ին Կուրցմանը դառնում է ֆիլմի ռեժիսոր։ 2014 թվականի հուլիսի 30-ին Կուրցմանը դարձել է ֆիլմի ռեժիսորը։ 2015 թվականի հոկտեմբերի կեսերին հայտարարվեց, որ մումիան կին է լինելու։

### Քաստինգ

2015 թվականի նոյեմբերի 24-ին հայտնի դարձավ, որ Թոմ Քրուզը սկսել է ֆիլմում գլխավոր դեր ստանալու վերաբերյալ բանակցություններ վարել։ 2015 թվականի դեկտեմբերի 8-ին *The Hollywood Reporter*-ը հաղորդեց, որ Սոֆիյա Բուտելլան մումիայի դերի համար բանակցություններ է վարում։ 2016 թվականի հունվարին պաշտոնապես հայտարարվեց, որ Քրուզը և Բուտելլան ֆիլմի նկարահանումների վերաբերյալ պայմանագիր են կնքել. 2016 թվականի մարտին դերասանական կազմին մինում են Անաբել Ուոլիսը՝ ООН-ի հնէաբանի դերում, Ջեկ Ջոնսոնը՝ զինվորական ծառայողի դերում և Մարվան Կենզարին։ 2016 թվականի ապրիլի 15-ին Քորթնի Բի Վենսը ֆիլմում դեր է ստանում։ 2016 թվականի մայիսի 4-ին *Deadline.com*-ը, *The Hollywood Reporter*-ը և *Variety*-ը հայտարարեցին, սր Ռասսել Քրոուն բժիշկ Հենրի Ջեքիլի և պարոն Էդվարդ Հայդի դերերի վերաբերյալ բանակցություններ է վարում։ Այդ դերի թեկնածուներ էին նաև Խավիեր Բարդեմը, Էդի Ռեդմեյնը, Ջոզեֆ Գորդոն-Լևիթը և Թոմ Հարդին։ 2016 թվականի մայիսի 6-ին Ռասել Քրոուն հաստատեց, որ ֆիլմում խաղալու է բժիշկ Հենրի Ջեքիլի դերը։

### Նկարահանումներ

Ֆիլմի նակարահանումներն սկսվել են 2016 թվականի ապրիլի 3-ին Օքսֆորդում (Մեծ Բրիտանիա)։ Նկարահանումների մի մասն էլ տեղի են ունեցել Սուրեյի կոմսությունում և Լոնդոնում և ավարտվել են 2016 թվականի հուլիսի 17-ին։ Դրանից հետո նկարահանող խումբը տեղափոխվում է Նամիբիա, որտեղ երկու շաբաթում նկարահանում է վերջին տեսարանները և ավարտում նկարահանման գործընթացը 2016 թվականի օգոստոսի 13-ին։

Կարծիք
------

Քննադատների կողմից ֆիլմն արժանացել է բացասական գնահատականի, ովքեր քննադատել են ոչ կապակցված պատմությունը և սյուժետային խիտ հատվածները, որոնք ստեղծում են Մութ Տիեզերք։ Rotten Tomatoes-ի կայքում «Մումիայի» վարկանիշը 15% է՝ հիմնված 229 արձագանքների վրա, որի միջին գնահատականը 10-ից 4.2 է։ Metacritic կայքում ֆիլմը 100-ից 34 է ստացել՝ հիմնված 44 արձագանքների վրա։

Ծանոթագրություններ
------------------

1. ↑  Internet Movie Database — 1990.
2. ↑
3. 1 2 3 4  ČSFD (չեխերեն) — 2001.
4. ↑
5. ↑
6. 1 2  Kroll, Justin (2016 թ․ հունվարի 21). «Tom Cruise's 'The Mummy' Gets New Release Date» (անգլերեն). Variety. Վերցված է 2016 թ․ ապրիլի 17-ին.
7. ↑  Armitage, Hugh (2017 թ․ հունիսի 10). «Exclusive: Why The Mummy needed Brendan Fraser trilogy Easter eggs, according to director Alex Kurtzman». *Digital Spy* (անգլերեն). Վերցված է 2017 թ․ հունիսի 11-ին.
8. ↑  Gallagher, Brian (2012 թ․ ապրիլի 4). «'The Mummy' Gets Reboot from 'Prometheus' Writer Jon Spaihts» (անգլերեն). movieweb.com. Վերցված է 2016 թ․ ապրիլի 17-ին.
9. ↑  «Universal Signs Kurtzman And Orci; Pair Takes On 'The Mummy' And 'Van Helsing'» (անգլերեն). Deadline.com. 2012 թ․ մայիսի 1. Վերցված է 2016 թ․ ապրիլի 17-ին.
10. ↑  Fleming Jr, Mike (2012 թ․ սեպտեմբերի 24). «Len Wiseman Wrapping Up Deal To Helm Universal Reboot Of 'The Mummy'» (անգլերեն). Deadline.com. Վերցված է 2016 թ․ ապրիլի 17-ին.
11. ↑  Orange, B. Alan (2012 թ․ դեկտեմբերի 13). «EXCLUSIVE: 'The Mummy' Remake to Be an Epic Horror Movie Set in Present Day America» (անգլերեն). movieweb.com. Վերցված է 2016 թ․ ապրիլի 17-ին.
12. ↑  Brodesser-Akner, Claude (2013 թ․ փետրվարի 14). «Starving for Mummy Reboot, Universal Hires Hunger Games Screenwriter to Pen Competing Script» (անգլերեն). vulture.com. Վերցված է 2016 թ․ ապրիլի 17-ին.
13. ↑  Sneider, Jeff (2013 թ․ հուլիսի 31). «Director Len Wiseman Exits 'The Mummy' Reboot at Universal» (անգլերեն). TheWrap. Արխիվացված է օրիգինալից 2016 թ․ մարտի 15-ին. Վերցված է 2016 թ․ ապրիլի 17-ին.
14. ↑  Kit, Borys; Masters, Kim (2013 թ․ սեպտեմբերի 13). «'Mama' Director in Talks to Helm 'Mummy' Reboot for Universal (Exclusive)» (անգլերեն). The Hollywood Reporter. Վերցված է 2016 թ․ ապրիլի 17-ին.`{{cite web}}`: CS1 սպաս․ բազմաթիվ անուններ: authors list (link)
15. ↑  Tilly, Chris (2013 թ․ հոկտեմբերի 18). «BOB ORCI DISCUSSES VAN HELSING REBOOT» (անգլերեն). IGN. Վերցված է 2016 թ․ ապրիլի 17-ին.
16. ↑  Sneider, Jeff (2014 թ․ մայիսի 6). «'Mummy' Reboot Loses 'Mama' Director Andy Muschetti (Exclusive)» (անգլերեն). TheWrap. Վերցված է 2016 թ․ ապրիլի 17-ին.
17. ↑  Fleming Jr, Mike (2014 թ․ օգոստոսի 16). «Universal Taps Alex Kurtzman, Chris Morgan To Relaunch Classic Movie Monster Franchises» (անգլերեն). Deadline.com. Վերցված է 2016 թ․ ապրիլի 17-ին.
18. 1 2  Kit, Borys (2014 թ․ հուլիսի 30). «Alex Kurtzman to Direct 'The Mummy' Reboot (Exclusive)» (անգլերեն). The Hollywood Reporter. Վերցված է 2016 թ․ ապրիլի 17-ին.
19. ↑  Ford, Rebecca (2015 թ․ հոկտեմբերի 14). «New Mummy in Universal's Monster Universe Might Be Female» (անգլերեն). The Hollywood Reporter. Վերցված է 2016 թ․ ապրիլի 17-ին.
20. ↑  Kroll, Justin (2015 թ․ նոյեմբերի 24). «Tom Cruise in Talks to Star in 'The Mummy' Reboot (EXCLUSIVE)» (անգլերեն). Variety. Վերցված է 2016 թ․ ապրիլի 17-ին.
21. ↑  Kit, Borys; Ford, Rebecca (2015 թ․ դեկտեմբերի 8). «'Kingsman' Actress Sofia Boutella in Talks to Star in 'The Mummy' (Exclusive)» (անգլերեն). The Hollywood Reporter. Վերցված է 2016 թ․ ապրիլի 17-ին.`{{cite web}}`: CS1 սպաս․ բազմաթիվ անուններ: authors list (link)
22. ↑  Kroll, Justin (2016 թ․ մարտի 7). «Tom Cruise's 'Mummy' Reboot Casts Annabelle Wallis» (անգլերեն). Variety. Վերցված է 2016 թ․ ապրիլի 17-ին.
23. ↑  Kit, Borys (2016 թ․ մարտի 8). «'New Girl' Star Jake Johnson Joins Tom Cruise in 'The Mummy' (Exclusive)» (անգլերեն). The Hollywood Reporter. Վերցված է 2016 թ․ ապրիլի 17-ին.
24. ↑  Kroll, Justin (2016 թ․ մարտի 14). «Marwan Kenzari Joins Tom Cruise in 'The Mummy' Reboot» (անգլերեն). Variety. Վերցված է 2016 թ․ ապրիլի 17-ին.
25. ↑  Sneider, Jeff (2016 թ․ ապրիլի 15). «'People v. O.J.' Star Courtney B. Vance Joins Tom Cruise in 'The Mummy'» (անգլերեն). TheWrap. Վերցված է 2016 թ․ ապրիլի 17-ին.
26. ↑  Fleming Jr, Mike (2016 թ․ մայիսի 4). «Russell Crowe Joining Tom Cruise In 'The Mummy'» (անգլերեն). Deadline.com. Վերցված է 2016 թ․ մայիսի 5-ին.
27. ↑  Kit, Borys (2016 թ․ մայիսի 4). «Russell Crowe in Early Talks to Join Tom Cruise in 'The Mummy'» (անգլերեն). The Hollywood Reporter. Վերցված է 2016 թ․ մայիսի 5-ին.
28. ↑  Kroll, Justin (2016 թ․ մայիսի 4). «Russell Crowe in Talks to Join Tom Cruise in 'The Mummy' Reboot» (անգլերեն). Variety. Վերցված է 2016 թ․ մայիսի 5-ին.
29. ↑  Kroll, Justin (2016 թ․ մայիսի 4). «Tom Hardy was originally in talks for the deal fell a part and the studio then also looked at Redmayne and JGL before offering Crowe» (անգլերեն). Թվիթթեր. Վերցված է 2016 թ․ մայիսի 5-ին.
30. ↑  Кроу, Рассел (2016 թ․ մայիսի 6). «Yes...Dr. Henry Jekyll M.D, D.C.L, L.L.D, F.R.S etc... at your service» (անգլերեն). Твиттер. Վերցված է 2016 թ․ մայիսի 7-ին.
31. ↑  Riefe, Jordan (2016 թ․ մայիսի 6). «Russell Crowe Joins Tom Cruise's 'The Mummy,' Predicts It Will "Scare the Shit Out of You"» (անգլերեն). The Hollywood Reporter. Վերցված է 2016 թ․ մայիսի 7-ին.
32. ↑  «Actor Tom Cruise in Oxford filming for The Mummy reboot» (անգլերեն). Oxford Mail. 2016 թ․ ապրիլի 4. Վերցված է 2016 թ․ ապրիլի 17-ին.
33. ↑  «First Photos of Tom Cruise on The Mummy Set!» (անգլերեն). ComingSoon.net. 2016 թ․ ապրիլի 5. Վերցված է 2016 թ․ ապրիլի 17-ին.
34. ↑  «'The Mummy' Reviews: What the Critics Are Saying». *Variety*. 2017 թ․ հունիսի 8.
35. ↑  «The Mummy (2017)». *Rotten Tomatoes*. Վերցված է 2017 թ․ հունիսի 16-ին.
36. ↑  «The Mummy reviews». *Metacritic*. Վերցված է 2017 թ․ հունիսի 16-ին.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | AllMovie · AlloCiné · Box Office Mojo · ČSFD · FilmAffinity · Internet Movie Database · Metacritic · Rotten Tomatoes |
|  |
| Չափորոշչային վերահսկողություն | LCCN: no2017122193 · VIAF: 5791150647118210860001 · WorldCat VIAF: 5791150647118210860001 |

 |